Title: P r e d k l a d a c i a s p r á v a
Author: krajcikova
Last saved by: kazimir

Predkladacia  správa

Materiál predkladá predseda Správy štátnych hmotných rezerv Slovenskej republiky   z vlastnej iniciatívy. Vzhľadom na zmenené hospodárske a geopolitické podmienky v súčasnosti platná koncepcia rozvoja štátnych hmotných rezerv, ktorá bola schválená uznesením vlády Slovenskej republiky č. 783 zo dňa 18. augusta 2004,  nezodpovedá objektívnym požiadavkám, ktoré vyplývajú zo súčasných priorít štátu v oblasti energetickej    a potravinovej bezpečnosti a plnenia záväzkov vyplývajúcich zo začlenenia Slovenskej republiky do Európskej únie  a Medzinárodnej energetickej agentúry pri OECD.

Cieľom materiálu je prispôsobiť vytváranie a hospodárenie so štátnymi hmotnými rezervami objektívnym požiadavkám a vytvoriť predpoklady pre efektívny výkon činností zabezpečovaných úloh s účelovo určenými majetkovými hodnotami spravovanými Správou štátnych hmotných rezerv Slovenskej republiky. Tieto požiadavky vyplývajú zo súčasného stavu štátnych hmotných rezerv a zmien bezpečnostného prostredia začlenením Slovenskej republiky do Európskej únie  a Medzinárodnej energetickej agentúry pri OECD. 
Zároveň aktualizovať a objektivizovať položky a limity zásob hmotných rezerv v súlade          s novou koncepciou rozvoja štátnych hmotných rezerv, a to so zreteľom na vytvorenie            a udržiavanie zásob strategických komodít v hmotných rezervách pre zabezpečenie potravinovej a energetickej bezpečnosti štátu v súčasných podmienkach podľa zákona o štátnych hmotných rezervách. Návrh o položkách a limitoch hmotných rezerv vychádza zo stavu zásob hmotných rezerv k 30. júnu 2008 a ich doplnenia na optimálny stav zásob z pohľadu zabezpečenia potravinovej a energetickej bezpečnosti v horizonte 3 rokov.             V návrhoch orientačných cieľových stavov jednotlivých položiek sú zohľadnené požiadavky na zabezpečenie riadneho hospodárenia so zásobami a finančné možnosti.   

V prípade schválenia predloženého materiálu je potrebné zrušiť uznesenia vlády Slovenskej republiky, ktoré sú aktualizované týmto materiálom, alebo stratili opodstatnenie, a to uznesenie vlády SR č. 783 z 18. augusta 2004 k návrhu Koncepcie rozvoja štátnych hmotných rezerv, uznesenie vlády SR č. 15 z 11. januára 2006 k návrhu určujúcemu limity a jednotlivé položky zásob komodít hmotných rezerv s výhľadom do roku 2008 a uznesenie vlády SR č. 233 z 26. marca 2003 k návrhu na zrušenie bodu B.3 uznesenia vlády SR            č. 146 z 13. februára 2002 k návrhu plánu obmien a zámien komodít hmotných rezerv na rok 2002.